29/07/2009 | Administración LocalMunicipal
Bergondo
Anuncio de citación para notificacións

De conformidade co disposto nos artigos 59.5 e 61 da Lei 30/1992, do 26 de novembro, do Réxime Xurídico das Administracións Públicas, faise pública a notificación do inicio correspondente procedemento administrativo para preserva-la seguridade, salubridade e ornato público, alterado pola actual situación da finca que a seguir se relaciona, ca que habendose intentado a notificación ós propietarios no derradeiro domicilio coñecido, ésta non poido practicarse. O correspondente expediente obra na oficina municipal do Concello de Bergondo, rúa Estrada da Coruña núm.12, 15165 BERGONDO. NOTIFÍCASE a Dna. Josefa Naveira Fernández, o Decreto de Alcaldía núm.359/2009, de 15 de abril, que transcrito literalmente di: “DECRETO ditado polo 4° Tenente de Alcalde, D. Domingo Fuentes Rocha, concelleiro delegado da ÁREA DE “SEGURIDADE CIDADÁ, ECONOMÍA E FACENDA”, por delegación da alcaldesa, mediante o Decreto núm.388/2008, de 6 de xuño. Asunto: “Limpeza de malezas na finca/ fincas sitas no lugar de A Campiña, parroquia de Lubre” Logo de ver: 1 °.- O escrito con rexistro de entrada n° 1.173 de data 21 de febreiro de 2009 a medio do cal a Consellería do Medio Rural remitiu a este Concello o/os presentados por don Yongsheng Moroi Montil no cal se pon de manifesto o mal estado no cal se atopa a finca situada nas inmediacións de A Campiña, parroquia de Lubre.2°.- 0 informe do Servicio de Protección Civil de data 16 de marzo de 2009, no que se pon de manifesto, o mal estado da finca con referencia catastral núm.15008A049000850000XM constata que o seu propietario está a incumprir coas obrigas do artigo 21.1 da Lei 3/2007, de 9 de abril, de Prevención e defensa contra incendios; artigo 25.1 do Decreto 105/2006, de 22 de xuño, de manter limpas de vexetación as fincas; artigos 9 e 199 da LOUGa e demais normativa vixente na materia. O citado informe establece coma actuacións necesarias: tala dos eucaliptos, así como a xestión de biomasa vexetal. De conformidade co artigo 84 da Lei 30/92, de 26 de novembro, de réxime xurídico das administracións públicas e do procedemento administrativo común. Primeiro.- Notificar a dona Zoila Margarita Bonifasi Farled a incoación do procedemento administrativo para preservar a seguridade, salubridade e ornato público alterado polo actual estado da finca precitada, que pode concluir coa resolución de orde de execución forzosa de limpeza da finca. Segundo.- Que se lle poña de manifesto a dona Zoila Margarita Bonifasi Farled o procedemento incoado para que durante o prazo de DEZ DÍAS poida alegar e presentar os documentos e xustificacións que estime pertinentes. Terceiro.- Advertir ó interesado que o artigo 199 da Lei 9/2002 habilita aos Concellos para ordenar as obras precisas de conservación e mantemento; no mesmo senso a Lei 3/2007, do 9 abril, de Prevención e defensa contra os incendios forestais de Galicia, e no Decreto 105/2006, de 22 de xuño. E que unha vez recaída resolución definitiva no procedemento incoado e ante o incumprimento da orde de execución das obras de limpeza, a Administración Municipal procederá a execución subsidiaria ou a execución forzosa mediante a imposición de multas coercitivas de 300 a 6.000 euros, reiterables ata lograr a execución das obras ordenadas. Todo isto sen perxuizo da apertura do correspondente procedemento sancionador e de que o incumprimento da orde de execución poderá dar lugar a que o Alcalde o poña en coñecemento do Ministerio Fiscal para a depuración de responsabilidades penais as que puidese haber lugar polo presunto delito de desobediencia. O presente decreto, como acto de mero trámite, non admite recurso algún. Bergondo, 2 de xuño de 2009 A Alcaldesa Alejandra Pérez